ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_ \_\_\_\_\_\_\_\_\_ 2020 թվականի N \_\_\_\_-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ, «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

 Հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ կետը և 23-րդ հոդվածի 3-րդ մասը` Հայաստանի Հանրապետության կառավարությունը *որոշում է.*

1. Ներդրումային վեճերի կարգավորման միջազգային կենտրոնի (ICSID) վարույթում 2018 թվականի օգոստոսի 3-ին մուտքագրված ICSID Case No. ARB/18/28 արբիտրաժային գործով Հայաստանի Հանրապետության շահերը ներկայացնելու և պաշտպանելու նպատակով ներգրավված «Baker & McKenzie LLP» ընկերության կողմից ներգրավված Հայաստանի Հարավային Երկաթուղու Կոնցեսիայի վերաբերյալ փորձագիտական եզրակացություն տրամադրելու նպատակով HWTSK փորձագիտական ընկերությանը մատուցված ծառայությունների դիմաց վճարելու նպատակով Հայաստանի Հանրապետության  վարչապետի  աշխատակազմին  2020 թվականին հատկացնել 284,738 ԱՄՆ դոլարին համարժեք դրամ (ներառյալ օրենքով սահմանված կարգով հարկերը), որից՝ ինն ամսում՝ 142,550 ԱՄՆ դոլարին համարժեք դրամ՝ Հայաստանի Հանրապետության 2020 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին (բյուջետային ծախսերի տնտեսագիտական դասակարգման «Այլ ծախսեր» հոդվածով):

 2. «Հայաստանի Հանրապետության 2020 թվականի պետական բյուջեի մասին» օրենքի N 1 հավելվածի N 2 աղյուսակում կատարել վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N 1919-Ն որոշման NN 3, 4, 5, 9, 9.1 և 10 հավելվածներում կատարել փոփոխություններ և լրացում` համաձայն NN 1, 2, 3, 4 և 5 հավելվածների:

 3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

 **ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ, «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

«Հայաստանի Հանրապետության վարչապետի աշխատակազմին գումար հատկացնելու, Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշումն ընդունելու անհրաժեշտությունը պայմանավորված է Ներդրումային վեճերի կարգավորման միջազգային կենտրոնի վարույթում 2018 թվականի օգոստոսի 3-ին մուտքագրված ICSID No. ARB/18/28 արբիտրաժային վեճի շրջանակներում Հայաստանի Հանրապետության շահերը պաշտպանելու գործընթացի ապահովմամբ:

Մասնավորապես, վերոնշյալ արբիտրաժային վեճի շրջանակներում ՀՀ շահերը ներկայացնող «Baker & McKenzie LLP» ընկերությունը ներգրավել է HWTSK փորձագիտական ընկերությանը (այսուհետ՝ Ընկերություն) Հայաստանի Հարավային Երկաթուղու Կոնցեսիայի վերաբերյալ փորձագիտական եզրակացություն տրամադրելու նպատակով։ Ընկերության ներգրավման նպատակով 2019թ․ դեկտեմբերին ՀՀ արդարադատության նախարարության կողմից կատարվել է 10,000 ԱՄՆ դոլարի չափով վճարում։

Մինչ օրս Ընկերության կողմից փաստացի մատուցված ծառայությունների համար ստացվել է հաշիվ-ապրանքագիր (ինվոյս)՝ ընդհանուր 237,790 ԱՄՆ դոլարի չափով (չի ներառում ՀՀ օրենսդրությամբ սահմանված կիրառելի հարկերը)։

Ելնելով վերագրյալից՝ Ընկերությանը փաստացի մատուցված ծառայությունների դիմաց վճարումներն ապահովելու նպատակով անհրաժեշտ է ՀՀ վարչապետի աշխատակազմին հատկացնել ընդհանուր 227,790 ԱՄՆ դոլարին (չի ներառում ՀՀ օրենսդրությամբ սահմանված կիրառելի հարկերը) համարժեք ՀՀ դրամի չափով գումար։

 **ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ, «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻՑ ՍՏԱՑՎԱԾ ԿԱՐԾԻՔՆԵՐԻ**

|  |  |  |  |
| --- | --- | --- | --- |
| **Առարկության, առաջարկության հեղինակ¸****գրության ստացման ամսաթիվ, գրության համար** | **Առարկության, առաջարկության բովանդակություն** | **Եզրակացություն** | **Կատարված փոփոխություններ** |
| ՀՀ ֆինանսների նախարարության 30/07/2020թ. թիվ 01/8-2/11318-2020 գրություն | Ի կատարումն ՀՀ վարչապետի 28.07.2020թ. N 02/16.4/35887-2020 հանձնարա­րա­կանի, ՀՀ ֆինանսների նախարարությունը հայտնում է, որ «Հայաստանի Հանրապե­տության վարչապետի աշխատակազմին գումար հատկացնելու, Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի վերաբերյալ, որով նախատեսվում է Ներդրումային վեճերի կարգավորման միջազգային կենտրոնի (ICSID) վարույթում 2018 թվականի օգոստոսի 3-ին մուտքագրված ICSID Case No. ARB/18/28 արբիտրաժային գործով ՀՀ շահերը ներկայացնելու և պաշտպանելու նպատակով ներգրավված «Baker & McKenzie LLP» ընկերության կողմից ներգրավված HWTSK փորձագիտական ընկերությանը՝ ՀՀ Երկաթուղու Կոնցեսիայի վերաբերյալ փորձագիտական եզրակացություն տրամադրելու դիմաց վճարելու նպատակով ՀՀ վարչապետի աշխատակազմին հատկացնել 284,738 ԱՄՆ դոլարին համարժեք դրամ, առաջարկություն չունի։ | Ընդունվել է ի գիտություն |  |
| ՀՀ արդարադատության նախարարության 31/07/2020թ. թիվ 01/27.1/16882-2020 գրություն |  1.Նախագծի վերնագրում «Հայաստանի Հանրապետության 2020 թվականի պետական բյուջեում վերաբաշխում» բառերն անհրաժեշտ է փոխարինել ««Հայաստանի Հանրապետության 2020 թվականի պետական բյուջեի մասին» օրենքում վերաբաշխում» բառերով՝ նկատի ունենալով նախագծի 2-րդ կետի և «Նորմատիվ իրավական ակտերի մասին» ՀՀ օրենքի 12-րդ հոդվածի պահանջները: 2.Նախագծի նախաբանում «3-րդ կետին» բառերն անհրաժեշտ է փոխարինել «3-րդ մասին» բառերով՝ նկատի ունենալով «Նորմատիվ իրավական ակտերի մասին» ՀՀ օրենքի 14-րդ հոդվածի պահանջները: | Ընդունվել է | Նախագծում կատարվել է համապատասխան փոփոխություն |